Saida Mansurxoʻjayeva

Saida Mansurxoʻjayeva Saidrasulovna (1979-yil, Toshkent, Oʻzbekiston SSR) – oʻzbek raqqosasi va aktrisasi. Oʻzbekistonda xizmat koʻrsatgan artist. Oʻzbekiston xalq artisti.
 Biografiyasi 
Saida Mansurxoʻjayeva 1979-yilda Toshkent shahrida tugʻilgan. Toshkent xoreografiya bilim yurti (xoreografiya boʻlimi) va yuridik institutini tamomlagan. 1994-yili hozirgi „Oʻzbekiston“ Davlat ashula va raqs ansamblida ish boshlagan. „Yalla“ ansambli bilan uzoq vaqt faoliyat olib borgan.
Uning chiqishlari Fransiya, Buyuk Britaniya, Italiya, Yaponiya, Hindiston va boshqa mamlakatlarda boʻlib oʻtgan.
 Kinodagi faoliyati 
Saida Mansurxoʻjayeva ilk marta 16 yoshida reklama roligida suratga tushgan. Lekin ushbu loyihadagi ishtiroki muvaffaqiyatsiz chiqadi. Biroz vaqt oʻtib, 1996-yili rejissor Poʻlat Fayziyev Saidani „Margʻiyona“ filmiga bosh rol uchun taklif etadi. Kartinadagi roli unga muvaffaqiyat olib keladi. 1998-yilda Zulfiqor Musoqov suratga olgan „Kichkina tabib“ filmida Shahnoza rolini oʻynaydi.
Saida Mansurxoʻjayeva 2006-yilda suratga olingan „Goʻzallik siri“ filmidagi rassom qiz rolini ijro etadi. Saidaning qahramoni Laylo mashhur dizayner va rassomga aylanib, Fransiyada oʻtkazilgan xalqaro koʻrgazmada qatnashadi va shuhrat qozonadi.
Saida Mansurxoʻjayeva „Saida“ nomli professional raqs maktabi raisi. Oʻquvchilariga raqsga tushishni oʻrgatadi.
 Filmografiyasi 
Saida Mansurxoʻjayeva suratga tushgan filmlar xronologik tartibda keltirilgan.
YilFilmRolRejissor1996MargʻiyonaMargʻiyonaPoʻlat Fayziyev1998Kichkina tabibShahnozaZulfiqor Musoqov2006Goʻzallik siriLayloJamilaxon Poʻlatova2012Burch va muhabbatOltinoyOzod Shams2015Mehmonxona (serial)NargizaAkram Isoqov2022Pari sovgʻasiGulchehraFarhod Mahmudov

 Oilasi 
Saida Mansurxoʻjayeva turmushga chiqqan, oilali. Otasi velosport boʻyicha sport ustasi, onasi filolog.
Raqqosa va aktrisa Goʻzal Mansurxoʻjayeva uning opasi.

Saida Mansurxoʻjayeva 2014-yilda Samiya qizini dunyoga keltirgan.
 Mukofotlari 
 2005-yil – „Oʻzbekistonda xizmat koʻrsatgan artist“ unvonini olgan;
 2011-yil – „Oʻzbekiston“ ashula va raqs ansambli raqqosasi" Saida Mansurxoʻjayevaga „Oʻzbekiston Respublikasi xalq artisti“ unvoni berilgan.

 Manbalar 

Turkum:1979-yilda tugʻilganlar
Turkum:Oʻzbekistonlik aktrisalar
Turkum:Oʻzbekiston davlat xoreografiya akademiyasi bitiruvchilari
Turkum:Oʻzbekistonlik baletmeysterlar
Turkum:Oʻzbekiston xalq artistlari
Turkum:Oʻzbekistonda xizmat koʻrsatgan artistlar
Turkum:Toshkentda tugʻilganlar
Turkum:Oʻzbekiston raqqosalari